Jarqo‘rg‘ondagi fermer xo‘jaligida 2023 yil mavsumida paxtaning «Sulton» elita navi ekilgan. Foto: Agro.uz O‘zbekistonning Surxondaryo viloyatida bu mavsumdagi ilk paxta ochildi. Bu haqda Qishloq xo‘jaligi vazirligi xabar bermoqda. Qayd etilishicha, Jarqo‘rg‘on tumanidagi «Abdumo‘min Jo‘rayev» fermer xo‘jaligida ilk paxta ochilgan. «Dalani aylanar ekansiz, g‘o‘zalarning qaddi tikligi, har birida 15-20 tadan ko‘sak mavjudligi yuqori hosildan darak berayotganini anglaysiz», deyiladi vazirlik xabarida. Bildirilishicha, fermer xo‘jaligida 2023 yil mavsumida paxtaning «Sulton» elita navi ekilgan. Ekish ishlari 19 mart kuni boshlangan.